Návšteva krásnej Girony, ktorá leží na brehoch rieky Ter a Onyar. Historické centrum tvorí sieť úzkych uličiek, námestí a elegantných palácov. Výlet pokračuje návštevou gotickej katedrály, židovskej štvrte, uvidíte typické farebné domčeky a voľný čas môžete stráviť na Las Ramblas, ktorá je nákupnou časťou Girony. Po návšteve Girony sa presuniete do Figueres, kde sa nachádza divadelné múzeum Salvadora Dalího. Už samotná budova vzbudzuje dojem fantastického sna a vo vnútri ukrýva bizarné diela tohto surrealistického génia
Celodenný výlet s návštevou kláštora Montserrat. V bazilike Svätej Panny Márie uvidíme Čiernu madonnu – Pannu Máriu Montserratskú, patrónku Katalánska. Môžeme navštíviť múzeum a obdivovať obrazy od Picassa, El Greca alebo Caravagia. Milovníci hôr majú možnosť vyviezť sa lanovkou do výšky 1 000 m n. m. a tam si vychutnať prekrásny výhľad. V cene výletu je degustácia likérov vyrábaných v Montserrate, zubačka idúca od úpätia hôr ku kláštoru a audiovizuálna výstava, na ktorej môžeme vidieť interiéry kláštora a poznať život za jeho stenami.
Orientačné ceny: (dospelý 45 Eur, dieťa 30 Eur)
Navštívte zábavný park Port Aventura. Za bránami Port Aventury vás čakajú exotické krajiny a zázračné atrakcie – horské dráhy ako Draghon Khan, Tutuki Splash. Čaká vás zmes farieb a foriem, krajín a ľudí, histórie a poézie. Zanechá vo vás množstvo krásnych spomienok. Niekoľko tematických oblastí vám umožní "ochutnať" atmosféru vybraných oblastí sveta – Mexika, Divokého západu, Číny, Polynézie, Stredozemia. Množstvo vystúpení, vodných atrakcií. Pri parku je vodný park Costa Caribe so šmykľavkami a tobogánmi.
(dospelý 60 Eur, dieťa 52 Eur)
Tarragona, mesto s najrozsiahlejšími a najzachovalejšími rímskymi pamiatkami mimo územia Talianska. Budete mať možnosť pozrieť si neuveriteľne zachovalý rímsky akvadukt Pont del Diable, amfiteáter, či pozostatky kruhov, kde sa konali gladiátorské zápasy. Tarragona sa tiež pýši nádhernou románsko-gotickou katedrálou sv. Tekly a množstvom starobylých uličiek a okúzľujúcich zákutí. Po prechádzke touto starou časťou mesta sa vydáme k modernej hlavnej ceste Rambla Nova, ktorá je zakončená takzvaným "Balkónom Stredomoria" – terasou, odkiaľ je za priaznivého počasia vidieť aj Mallorca. Tarragona je nielen malebným starovekým mestom, ale ponúka tiež množstvo aktuálnych lákadiel, akými sú vyhlásené pravidelné mestské trhy, kde je možnosť nakúpiť si ako potraviny, oblečenie, tak aj starožitnosti.
½ deň (dospelý 28 Eur, dieťa 20 Eur)
Koala Tours